Өфө агломерацияһы составына урман-парк бүлкәте һәм ял итеү зонаһы менән Өфө ҡ . , Благовещен ҡ . , Шишмә районының Шишмә ҡасабаһы һәм 2-се Алкин а . , Иглин районының Иглин , Көҙөй , Урман , Оло Теләк , Турбаҫлы , Таутөмән аа . , Өфө районының Жуков а . , БАССР-ҙың 15 йыллығы исемендәге Йоматау шифаханаһы а. һәм ҡала янындағы а.х. предприятиелары инә . Өфө агломерацияһының формалашыуына һәм үҫешенә уның транспорт магистралдәре ( Һамар — Өфө — Силәбе тимер юлы һәм автомобиль юлы , Себерҙән Рәсәйҙең Европа өлөшөнә үткән үткәргес торбалар , суднолар йөрөй торған Ағиҙел й . ) киҫешкән урында урынлашыуы булышлыҡ итә .